SPORAZUM V OBLIKI IZMENJAVE PISEM MED EVROPSKO UNIJO IN REPUBLIKO KUBO NA PODLAGI ČLENA XXVIII SPLOŠNEGA SPORAZUMA O CARINAH IN TRGOVINI (GATT) 1994 V ZVEZI S SPREMEMBO KONCESIJ ZA VSE TARIFNE KVOTE, VKLJUČENE V SEZNAM EU CLXXV, ZARADI IZSTOPA ZDRUŽENEGA KRALJESTVA IZ EVROPSKE UNIJE

A. Pismo Evropske unije

Spoštovani,

Po pogajanjih na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije, kakor je bilo sporočeno članicam STO v dokumentu G/SECRET/42/Add.2), se Kuba in Evropska unija strinjata, da se pogajanja zaključijo na naslednji podlagi:

Kuba se strinja z načelom in metodologijo porazdelitve količinskih zavez s seznama v obliki tarifnih kvot Evropske unije, ki so vključevale Združeno kraljestvo, in sicer da Evropska unija brez Združenega kraljestva prevzame porazdeljeno količino, preostalo količino pa prevzame Združeno kraljestvo.

V zvezi s tarifnimi kvotami, za katere ima Kuba pravice do pogajanj ali posvetovanja na podlagi člena XXVIII GATT, Kuba izjavlja, da se strinja in je zadovoljna s predlagano porazdelitvijo, kot je navedena v dokumentu G/SECRET/42/Add.2, in s tem povezanimi količinskimi zavezami, ki jih je sprejela Evropska unija in ne vključujejo več Združenega kraljestva.

Evropska unija in Kuba druga drugo uradno obvestita o zaključku notranjih postopkov za začetek veljavnosti tega sporazuma. Ta sporazum začne veljati na datum zadnjega uradnega obvestila. Uporablja se od navedenega datuma ali od datuma, ko Združeno kraljestvo ne bo več zajeto v seznamu koncesij in obveznosti Evropske unije CLXXV, pri čemer se upošteva poznejši datum.

Vljudno Vas prosim za potrditev, da se Vaša vlada strinja z navedenim. Če je vsebina tega pisma za Vašo vlado sprejemljiva, Vam predlagam, da to pismo in Vaša potrditev skupaj predstavljata Sporazum v obliki izmenjave pisem med Evropsko unijo in Kubo, vključno za namene člena XXVIII:3(a) in (b) GATT 1994.

S spoštovanjem,

B. Pismo Kube

Spoštovani,

potrjujem prejem Vašega pisma z današnjim datumom, ki se glasi:

„Po pogajanjih na podlagi člena XXVIII Splošnega sporazuma o carinah in trgovini (GATT) 1994 v zvezi s spremembo koncesij za vse tarifne kvote, vključene v seznam EU CLXXV, zaradi izstopa Združenega kraljestva iz Evropske unije, kakor je bilo sporočeno članicam STO v dokumentu G/SECRET/42/Add.2), se Kuba in Evropska unija strinjata, da se pogajanja zaključijo na naslednji podlagi:

Kuba se strinja z načelom in metodologijo porazdelitve količinskih zavez s seznama v obliki tarifnih kvot Evropske unije, ki so vključevale Združeno kraljestvo, in sicer da Evropska unija brez Združenega kraljestva prevzame porazdeljeno količino, preostalo količino pa prevzame Združeno kraljestvo.

V zvezi s tarifnimi kvotami, za katere ima Kuba pravice do pogajanj ali posvetovanja na podlagi člena XXVIII GATT, Kuba izjavlja, da se strinja in je zadovoljna s predlagano porazdelitvijo, kot je navedena v dokumentu G/SECRET/42/Add.2, in s tem povezanimi količinskimi zavezami, ki jih je sprejela Evropska unija in ne vključujejo več Združenega kraljestva.

Evropska unija in Kuba druga drugo uradno obvestita o zaključku notranjih postopkov za začetek veljavnosti tega sporazuma. Ta sporazum začne veljati na datum zadnjega uradnega obvestila. Uporablja se od navedenega datuma ali od datuma, ko Združeno kraljestvo ne bo več zajeto v seznamu koncesij in obveznosti Evropske unije CLXXV, pri čemer se upošteva poznejši datum.

Vljudno Vas prosim za potrditev, da se Vaša vlada strinja z navedenim. Če je vsebina tega pisma za Vašo vlado sprejemljiva, Vam predlagam, da to pismo in Vaša potrditev skupaj predstavljata Sporazum v obliki izmenjave pisem med Evropsko unijo in Kubo, vključno za namene člena XXVIII:3(a) in (b) GATT 1994.“.

V imenu svoje vlade izražam strinjanje z zgornjim pismom.